OPĆINA KLOŠTAR IVANIĆ, Školska 22, 10312 Kloštar Ivanić, OIB: 18133797436, zastupan po načelniku Željku Filipović (u daljnjem tekstu: Općina)

i

(Naziv, adresa i OIB Korisnika), zastupan po (ime i prezime osobe ovlaštene za zastupanje Korisnika) (u daljnjem tekstu: Korisnik) sklopili su slijedeći

**UGOVOR  
o financiranju programa/projekata udruga koji se temelje**

**na promicanju gospodarske djelatnosti za 2023. godinu**

**Članak 1.**

Predmet ovog Ugovora je financiranje programa/projekta Udruge (naziv) (u daljnjem tekstu: Program) kojeg provodi Korisnik.

**Članak 2.**

Općina će financirati Program Udruge iz članka 1. ovog Ugovora u iznosu od (iznos) (slovima:) EURA sukladno Odluci o dodjeli financijskih sredstava temeljem provedenog Javnog natječaja za dodjelu financijske potpore programima/projektima udruga koji se temelje na promicanju gospodarske djelatnosti za 2023. godinu (KLASA:, URBROJ:).

Sredstva se mogu koristiti isključivo za provedbu Programa sukladno uvjetima Javnog natječaja i prema Obrascu opisa programa/projekta i Obrascu Proračuna. Navedena sredstva će se isplatiti s proračunske pozicije Razdjel 002, Glava 02, Program 1008, Tekući projekt T 100801.

**Članak 3.**

Ovaj Ugovor primjenjuje se na proračunsku godinu 2023. godinu.

**Članak 4.**

Sredstva iz članka 2. ovog Ugovora namjenska su i mogu se koristiti isključivo za pokrivanje troškova i u iznosima definiranih obrascem Proračuna.

Sredstava će se isplaćivat na žiro-račun korisnika broj (broj računa)  
mjesečno, u pravilu, u visini dvanaestine planiranih sredstava definiranih člankom 2. Ugovora, odnosno razmjerno ostvarenim prihodima Proračuna.

Udruga može, na temelju pisanog zahtjeva Jedinstvenom upravnom odjelu Općine Kloštar Ivanić, zatražiti anticipiranu isplatu sredstava za redovan rad. U tom slučaju Udruga je dužna obrazložiti zahtjev te dostaviti izvod sa žiro računa kako bi se ustanovilo financijsko stanje Udruge na dan traženja anticipacije sredstava.

O zahtjevu odlučuje Općinski načelnik.

**Članak 5.**

Radi kontrole namjenskog korištenja sredstava Korisnik se obvezuje da će Općini dostaviti Izvještaj o provedbi Programa koji treba sadržavati:

1. Opisni izvještaj,
2. Završni izvještaj najkasnije do 20.01.2024. godine na propisanim obrascima Općine.

Izvještaj se dostavlja u tiskanom obliku poštom ili osobnom dostavom u tajništvo Općine, potpisan od strane osobe ovlaštene za zastupanje Korisnika i pečatiran.

**Članak 6.**

Općina pridržava pravo kontinuiranog praćenja i vrednovanja izvršenja Programa Korisnika iz članka 1. Ugovora, te preispitivanje financija i troškova u bilo koje vrijeme trajanja financiranja, te u razdoblju od 2 godine nakon završetka Programa.

Općina može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.

**Članak 7.**

Korisnik se obvezuje pravodobno obavijestiti Općinu o manjim i većim izmjenama Ugovora.

Manje izmjene Ugovora mogu biti:

* promjena bankovnog računa Korisnika,
* promjena adrese ili drugih kontakata Korisnika,
* manje promjene Programa koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

**Članak 8.**

Udruga se obvezuje pravodobno izvijestiti Jedinstveni upravni odjel Općine Kloštar Ivanić o eventualnim objektivnim smetnjama tijekom realizacije aktivnosti koje onemogućuju ili bitno mijenjaju opseg, vrstu planiranih aktivnosti, izvršenje u ugovorenom roku ili izvršenje u planiranim stavkama proračuna.

Ukoliko Korisnik iz bilo kojeg razloga ne može ostvariti program za koji je podnio zahtjev, dužan je o tome uz pisano obrazloženje pravovremeno izvijestiti Općinu.

**Članak 9.**

Općina zadržava pravo na povrat već doznačenih sredstava u slučaju da utvrdi da su navedena novčana sredstva utrošena suprotno namjeni utvrđenoj ovim Ugovorom.

O obustavi doznake, odnosno o obvezi povrata već doznačenih novčanih sredstava, Općina će pisanim putem obavijestiti Korisnika.

**Članak 10.**

Ugovorne strane su suglasne da će sve eventualne sporove u vezi s provedbom ovog Ugovora rješavati sporazumno ili postupkom mirenja, a ukoliko to nije moguće nadležan je Općinski sud Velikoj Gorici.

**Članak 11.**

Obrazac opisa programa/projekta i Obrazac proračuna programa/projekta koje je Korisnik dostavio prijavljujući se na Javni natječaj, sastavni su dio ovog Ugovora.

**Članak 12.**

Za sve ostale ugovorne odredbe koje dopunjuju ovaj Ugovor i odnose se na opća pravila i obveze koje se primjenjuju u provedbi Programa vrijede Opći uvjeti ugovora koji će biti objavljeni na mrežnima stranicama Općine.

**Članak 13.**

Ovaj Ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri primjerka Općina.

**Članak 14.**

Ugovor stupa na snagu danom potpisa posljednje ugovorne strane.

**Za Korisnika Općinski načelnik  
 Željko Filipović**

**KLASA:**

**URBROJ:**

**Kloštar Ivanić,**